**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.08.2019, ora 08.00 – 27.08.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 24.08.2019, ora 7.00**

**RÂURI**

**Debitele au fost** **în general staționare**, exceptând râurile din bazinele: Vișeu, Iza, Someșul Mare, cursurile inferioare ale Crișului Negru și Mureșului și cursurile mijlocii ale Begăi și Timișului, unde au fost în creștere, ca urmare a precipitațiilor prognozate și propagării.

S-au înregistrat scurgeri pe versanți, torenți, pâraie și creșteri izolate de niveluri și debite pe unele râuri mici din centrul, sudul și nordul țării, datorită precipitațiilor sub formă de aversă înregistrate.

Debitele se situează, în general, la valori cuprinse între 30-90% din mediile multianuale lunare, mai mari pe cursurile inferioare ale Jiului și Vedei şi mai mici pe unele râuri din bazinele hidrografice: Tur, Lăpuș, Timiș, Bârzava, Moraviţa, Nera, Putna, Râmnicu Sărat, Bârlad, pe cursurile inferioare ale Târnavei Mari, Timișului, Carașului și Bistriței, pe cursul superior al Siretului, pe râul Tazlău, pe unii afluenți ai Someșului Mic (Lonea, Fizeș), Crișului Negru (Valea Roșie, Holod, Teuz), Mureșului (Iara, Vișa, Ampoi), Oltului superior și mijlociu (Râul Negru, Covasna, Ghimbăşel, Homorod, Breaza, Hârtibaciu), Argeșului superior (Arefu, Vâlsan, Râul Doamnei) şi pe afluenţii Prutului.

În interval au fost emise **9 atenţionări hidrologice** pentru fenomene imediate și **o avertizare hidrologică** pentru fenomene imediate**.**

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi, în general, staționare**, exceptând bazinele superioare ale Crișurilor și Someșului Mic, unde vor fi în creștere datorită precipitațiilor prognozate și cursurile inferioare ale Mureșului, Begăi și Timișului, unde vor fi în creștere datorită propagării.

Sunt posibile scurgeri pe versanți, torenți, pâraie și creşteri de niveluri şi debite pe unele râuri mici din vestul, nord-vestul țării și din zonele de deal şi munte datorită precipitaţiilor sub formă de aversă prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) **î**n intervalul 26-27.08.2019 **a fost** staţionar, având valoarea de 2700 m3/s, sub media multianuală a lunii august (4300 m3/s).

În aval de Porţile de Fier debitele au fost în creștere la Gruia, în scădere pe sectorul Calafat–Călărași și relativ staționare pe sectorul Cernavodă–Tulcea.

**Debitul la intrarea în ţară** (secţiunea Baziaş) **va fi** în creştere (2800 m3/s).

În aval de Porţile de Fier debitele vor în creștere pe sectorul Gruia – Calafat, staţionare pe sectoarele Bechet – Corabia şi Isaccea – Tulcea şi în scădere pe sectorul Turnu Măgurele –Galaţi.

Datorit**ă** sc**ă**derii semnificative a nivelului, respectiv a debitului fluviului Dun**ă**rea pe sectorul Chiciu–Cernavod**ă**–Hârşova, **din data de 23.08.2019 a început aplicarea prevederilor *Planului de restric****ț****ii şi folosire a apelor în perioadele deficitare pentru B.H. Dunăre 2016*.**

**A fost instituită faza de atenționare/avertizare – perioada de vară la folosințele care se alimentează cu apă din Dunăre pe sectorul Chiciu–Cernavodă – Hârșova**, respectiv:

-în scop potabil: **S.C. R.A.J.A. S.A. Constanța – Sursa de apă potabilă Cernavodă;**

-transport: **C.N. A.C.N. Agigea cu alimentare apă din Dunăre;**

-industrie**: S.C. Sârme și Cabluri S.A. Hârșova;**

-irigații: **A.N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;**

-piscicultură: **S.C. Aquarom Elite Distribution Bucure**ș**ti–Amenajarea piscicol**ă **Oltina** ș**i S.C. Danubiu Elite Bucure**ș**ti –Amenjarea piscicol**ă **Dun**ă**reni.**

**Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.**

**2.** **Situaţia meteorologică în intervalul 26.08.2019, ora 08.00 –27.08.2019, ora 06.00**

**Administraţia Naţională de Meteorologie (A.N.M.) a emis la 26.08.2019, la ora 10.00, atenționarea meteorologică nr. 83 alcătuită din 2 mesaje, astfel:**

**MESAJ 1: atenționare COD GALBEN vizând manifestări de instabilitate atmosferică temporar accentuată:**

**-în intervalul 26.08.2019, orele 14:00-22:00, în****judeţele *ALBA, ARGEŞ, BISTRIŢA-NĂSĂUD, BRAŞOV, BUZĂU, CLUJ, COVASNA, DÂMBOVIŢA, GORJ, HARGHITA, HUNEDOARA, MARAMUREŞ, MUREŞ, PRAHOVA, SATU MARE, SĂLAJ, SIBIU şi VÂLCEA* ,,**vor fi perioade cu instabilitate atmosferică accentuată, ce se va manifesta prin averse torențiale, intensificări ale vântului cu rafale în general de 55–70 km/h, iar temporar 80–90 km/h, vijelii, frecvente descărcări electrice și grindină. În intervale scurte de timp sau prin acumulare, cantitățile de apă vor depăși 20...25 l/mp și izolat 50...60 l/mp.

***Notă:*** Disconfortul termic se va menține ridicat în după-amiaza zilei de luni (26 august) cu precădere în regiunile sudice și sud-estice, unde indicele temperatură-umezeală (ITU) va depăși pragul critic de 80 de unităţi, iar temperaturile maxime se vor situa între 33 și 36 de grade”;

-în intervalul 26.08.2019, ora 22:00-27.08.2019, ora 08:00, **în****judeţele *ARAD, BIHOR, CARAŞ-SEVERIN şi TIMIŞ* ,,**instabilitatea atmosferică va fi temporar accentuată. Vor fi averse torențiale, intensificări de scurtă durată ale vântului, vijelii și descărcări electrice. În intervale scurte de timp sau prin acumulare, cantitățile de apă vor depăși 20...25 l/mp și izolat 40...50 l/mp.”

**MESAJ 2: informare meteorologică vizând disconfort termic** și **manifestări de instabilitate atmosferică, valabil**ă **în intervalul 27-29.08.2019: ,,**disconfortul termic va fi ridicat, iar local în regiunile vestice, sudice și sud-estice indicele temperatură-umezeală (ITU) va depăși pragul critic de 80 de unităţi. Temperaturile maxime se vor situa frecvent între 32 și 34 de grade în toate zonele de câmpie și podiș, iar îndeosebi în Oltenia și Muntenia se vor atinge valori de 35...36 de grade. Îndeosebi după-amiaza și seara, se vor semnala manifestări de instabilitate atmosferică (averse torențiale, vijelii, descărcări electrice, grindină) pe arii restrânse temporar accentuată, în zonele deluroase și montane și pe spații mai restrânse în restul teritoriului.”

Aceastăatenționare meteorologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeţelor: ALBA, ARAD, ARGEŞ, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, MARAMUREŞ, MUREŞ, PRAHOVA, SATU MARE, SĂLAJ, SIBIU, TIMIŞ şi VÂLCEA (22 de prefecturi) – COD GALBEN;*

*-către toate prefecturile (42 de prefecturi) -* informare meteorologică.

**În ţară,** vremea s-a menținut călduroasă, caniculară în orele amiezii local în sud și sud-est și izolat în nord-vest, unde disconfortul termic a fost ridicat, iar indicele temperatură-umezeală(ITU) a atins și depășit ușor pragul critic de 80 de unități. În vestul, nord-vestul și centrul țării, precum și în zonele montane și submontane, îndeosebi din a doua parte a zilei, au fost perioade cu instabilitate atmosferică temporar accentuată ce s-a manifestat prin accentuarea înnorărilor, local averse torențiale, frecvente descărcări electrice, intensificări ale vântului cu viteze la rafală cuprinse în general între 55 și 70 km/h, vijelii (consemnată fiind cea de pe raza județului Sibiu, la stația meteorologică Sibiu) și izolat căderi de grindină (confirmată fiind, din datele colectate de la posturile hidrologice și pluviometrice, cea de pe raza județului Bihor). Cantitățile de apă înregsitrate, în intervale scurte de timp sau prin acumulare, au fost însemnate local la munte, cu precădere în zona Carpaților Meridionali, iar pe arii mai restrânse și în nord-vest și centru, acestea depășind 20....25 l/mp și izolat 60 l/mp (din datele colectate până la ora 06.00 înregistrându-se până la 68 l/mp în zona montană a județului Argeș). În restul teritoriului, cerul a fost variabil în a doua parte a zilei, când doar izolat au fost ploi de scurtă durată și descărcări electrice și mai mult senin în restul intervalului, iar vântul a suflat slab și moderat, pe spații restrânse cu ușoare intensificări ziua. Temperaturile maxime s-au încadrat între 26 de grade la Huedin și 37 de grade la Calafat, Bechet, Zimnicea și București-Filaret, iar la ora 06 erau valori termice cuprinse între 9 grade la Joseni și 25 de grade la Sulina și la Constanța-dig.

**Observație:** de ieri, de la ora 06.00, au fost în vigoare **17 mesaje** privind fenomene meteorologice periculoase imediate, emise după cum urmează:

-**7 avertizări cod portocaliu** dintre care**:** 6 mesaje emise de SRPV Cluj și 1 mesaj emis de SRPV Sibiu;

-**10 atenționări cod galben dintre care:** 5 mesaje emise de SRPV Timișoara, 3 mesaje emise de SRPV Sibiu, 1 mesaj emis de SRPV Cluj și 1 mesaj emis de SRPV Craiova.

**La Bucureşti** vremea s-a menținut călduroasă, caniculară în orele amiezii, când disconfortul termic a fost ridicat, iar indicele temperatură-umezeală (ITU) a depășit ușor pragul critic de 80 de unități. Cerul a fost variabil, mai mult senin la începutul intervalului și pe parcursul nopții, iar vântul a suflat slab și moderat. Temperatura maximă a fost de 35 de grade la Afumați și Băneasa și 37 de grade la Filaret, iar la ora 06.00 se înregistrau 16 grade la Băneasa, 18 grade la Afumați și 19 grade la Filaret.

**3. Prognoza meteorologică în intervalul 27.08.2019, ora 08.00 –28.08.2019, ora 8.00**

**În ţară,** vremea va fi în continuare călduroasă, caniculară în orele amiezii local în sud și izolat în rest, iar disconfortul termic se va menține ridicat cu precădere în vest, sud și sud-est, unde indicele temperatură-umezeală (ITU) local va depăși ușor pragul critic de 80 de unități. Cerul va fi variabil, cu înnorări temporar accentuate, averse și descărcări electrice, pe spații mici la începutul intervalului în vestul țării, iar din a doua parte a zilei local în nord-vest, la deal și la munte și pe arii restrânse în restul teritoriului, cu o probabilitate mai mare de apariție în centru și sud-est. Ploile vor avea și caracter torențial, pe spații mici cantitățile de apă vor fi mai însemnate și vor fi condiții de grindină. Vântul va sufla slab și moderat, cu intensificări de scurtă durată asociate ploilor, când poate lua aspect de vijelie. Temperaturile maxime se vor încadra între 27 și 37 de grade, iar cele minime vor fi cuprinse între 13 și 22 de grade, mai coborâte în depresiunile din estul Transilvaniei.

**La Bucureşti** vremea se va menține călduroasă, caniculară în orele amiezii, când disconfortul termic va fi ridicat, iar indicele temperatură-umezeală(ITU) va depăși ușor pragul critic de 80 de unități. Cerul va fi mai mult senin, exceptând orele serii, când va fi variabil și vor fi posibile ploi de scurtă durată. Vântul va sufla slab și moderat. Temperatura maximă va fi de 35...36 de grade, iar cea minimă de 18...20 de grade.

***II. CALITATEA APELOR***

**Pe râurile interioare**

**A.B.A. Mureș** informează la 27.08.19 că stația de epurare Cristești (jud. Mureș) aparținând Aquaserv Târgu Mureș deversează direct în râul Mureș din cauza unor probleme tehnice. Se va reveni cu informații.

**Pe Marea Neagră**

**A.B.A. Dobrogea Litoral** informează că la 26.08.2019 a fost semnalat un delfin eșuat pe plaja Golden Palace din Mamaia.

Pe fluviul Dunărea nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Constanţa** revine cu informații despre incendiul izbucnit la 21.08.2019 în incinta S.C. COMAT S.A. din municipiul Constanța, de pe str. Interioară nr. 3, în care au fost afectate câteva hale în care erau depozitate articole de plajă, schele metalice și materiale reciclabile, stins în aceeaşi zi, în jurul orei 19:30. Fumul rezultat din incendiu a afectat aerul atmosferic, motiv pentru care deținătorul spațiului, S.C. Troia Rent S.R.L., a fost sancționat contravențional de către G.N.M.-C.J. Constanţa cu amendă în valoare de 15000 de lei pentru nerespectarea prevederilor Legii nr. 104/2011. S-au impus măsuri de igienizare a suprafeței afectate de incendiu şi valorificare/ eliminare a deşeurilor prin operatori autorizați.

**Agenţia Naţională pentru Protecţia Mediului** informează că din rezultatele analizelor efectuate în intervalul 23-25.08.2019 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

**Garda Forestieră Râmnicu Vâlcea:**

-informează că la 26.08.2019, la ora 08:10, a izbucnit un incendiu în zona comunei Icoana, pe raza Ocolului Silvic Drăgănești-Olt, jud. Olt. Acesta a afectat o suprafață de 0,02 ha de litieră și a fost stins în aceeași zi, la ora 09:15, de către personalul silvic, pompierii militari și civili, polițiști și cetățeni;

-informează că la 25.08.2019, la ora 20:45, a izbucnit un incendiu în zona localității Drincea, pe raza Ocolului Vânju Mare, jud. Mehedinți. Acesta a afectat o suprafață de 0,58 ha de litieră și a fost stins în aceeași zi, la ora 23:00, de către personalul silvic și cetățeni.

**G.N.M.-C.J. Constanța** informează telefonic despre producerea unui incendiu de vegetație în data de 26.08.2019 în municipiul Constanța, între Poarta 4 și Poarta 5. Se va reveni cu informații.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**